Projecte: Programa Orfeu per abordar el cribratge massiu de la població per detectar la COVID-19
Descripció: El Govern de la Generalitat ha impulsat el Programa Orfeu de detecció massiva de la COVID-19 amb l'objectiu de complementar la capacitat del sistema de salut de disposar de tests diagnòstic de coronavirus SARS-CoV-2.
El programa està basat en les capacitats de PCR dels agents del sistema de coneixement de Catalunya i, en una primera fase, preveu realitzar 170.000 testos nous en sis setmanes.
En una primera fase de la iniciativa, s'hi incorporen tres centres CERCA de recerca de Catalunya: el Centre de Regulació Genòmica (CRG), l'Institut de Bioenginyeria de Catalunya (IBEC) i Institut de Recerca Biomèdica (IRB Barcelona).
Posteriorment, està prevista la incorporació de la resta d'agents de coneixement del país, especialment els laboratoris universitaris i EURECAT.
També està obert als laboratoris privats d'empreses d'anàlisi catalanes, en els termes que corresponguin.
Impacte esperat: complementar la capacitat del sistema de salut de disposar de tests diagnòstic de coronavirus SARS-CoV-2 per detectar la COVID-19 mitjançant un cribratge massiu de la població.
El Centre de Regulació Genòmica (CRG), l'Institut de Bioenginyeria de Catalunya (IBEC) i Institut de Recerca Biomèdica (IRB Barcelona) són centres CERCA de Catalunya.
El CRG està participat per la Generalitat de Catalunya, la Universitat Pompeu Fabra UPF) i el Ministeri de Ciència i Innovació.
L'IBEC per la Generalitat de Catalunya, la Universitat de Barcelona (UB). i la Universitat Politècnica de Catalunya (UPC).
L'IRB Barcelona compta amb la participació de la Generalitat de Catalunya, la Universitat de Barcelona UB), i la Fundació BBVA.
Descripció: des de l'ICN2 estan desenvolupant un nanoxip per al diagnòstic ràpid de coronavirus en una mostra de saliva.
Es basa en la unió del virus als anticossos immobilitzats en el nanoxip.
Es fa passar un feix de llum i es detecta la presència de virus; el resultat es recull en un smartphone o tauleta, i per tant no es requereix equipament sofisticat de laboratori.
En col·laboració amb la Universitat de Barcelona (Jordi Serra Cobo), la Universitat de Marsella (Remi Charrel), l'Institut Nacional Italià de Malalties Infeccioses (Antonino Di Caro).
Finançament: 840.843,75 M € de la convocatòria H2020-SC1-PHE-CORONAVIRUS 2020 de la Comissió Europea.
Impacte esperat: detecció ràpida de coronavirus, sense necessitar laboratori.
El projecte preveu també fer seguiment dels reservoris animals de coronavirus per prevenir futurs brots en humans.
La idea fonamental és desenvolupar dispositius de diagnòstic ràpid de coronavirus, per diagnosticar la presència de virus en mostres dels pacients.
Projecte: Plataforma de detecció de COVID-19 a partir de nanopartícules d'or.
Descripció: El grup Nanobioelectronics & Biosensors de l'ICN2 treballa en un projecte urgent per desenvolupar una plataforma de detecció basada en paper (format de flux lateral) emprant nanopartícules d'or com etiquetes per facilitar la detecció de biomarcadors de COVID-19.
L'ICN2 és un centre CERCA que compta amb la participació de l'Administració de la Generalitat de Catalunya, la Universitat Autònoma de Barcelona (UAB) i el Consejo Superior de Investigaciones Científicas (CSIC).
Descripció: Estudi que recull dades clíniques i biomarcadors de pacients amb covid-19 que requereixin ventilació mecànica o oxigenació per membrana extracorpòria (ECMO).
Junt amb l'estudi CORONA-BIO també liderat per Torres, que identifica biomarcadors per estratificar pacients en funció de la gravetat, pretén ajudar als metges en la presa de decisions mitjançant intel·ligència artificial.
Hi participa com anode l'Hospital Clínic-IDIBAPS, en col·laboració amb la Universitat de Queensland a Austràlia.
En el projecte CORONA-BIO, l'IDIBAPS col·labora amb institucions de Canadà.
Impacte esperat: Permetrà anticipar-se a la gravetat i evolució de la malaltia.
L'Hospital Clínic és un consorci sanitari en el qual participen el Servei Català de la Salut i la Universitat de Barcelona.
Descripció: El centre duu a terme dos assajos clínics per avaluar la seguretat i l'eficàcia antiviral d'alguns fàrmacs.
El centre desenvolupa també diversos projectes de recerca en immunologia i epidemiologia de la malaltia amb l'Hospital Clínic i alguna empresa farmacèutica.
Impacte esperat: Permet preparar-se per futurs brots de coronavirus L'IDIBAPS és un centre CERCA que compta amb la participació de l'Administració de la Generalitat de Catalunya, el Consorci Hospital Clínic de Barcelona i la Universitat de Barcelona.
Projecte: INMUNGEN-COV-2 de predicció d'infeccions greus provocades per coronavirus SARS-CoV-2.
Descripció: Estudi centrat en l'estudi de les variacions genètiques en aquells gens associats a la immunitat innata.
L'estudi de l'ADN es realitzarà comparant persones que hagin tingut la COVID-19 greu enfront de les que hagin desenvolupat formes lleus de la malaltia.
Impacte esperat: Els resultats ajudaran a identificar aquelles persones amb risc d'emmalaltir greument, ja que són les que necessitaran una major protecció, i permetin trobar dianes moleculars per a possibles tractaments.
L'IIBB és un centre de recerca propi del Consell Superior d'Investigacions Científiques (CSIC), associat a (IDIBAPS i constituït per la Generalitat de Catalunya, la Universitat de Barcelona i l'Hospital Clínic i Provincial de Barcelona.
Descripció: Des del Servei de Microbiologia de l'HUGTIP s'està treballant en l'aïllament i seqüenciació del SARS-CoV-2 i s'estan optimitzat les tècniques diagnòstiques de la Covid-19 sota les guies de l' OMS, l' ECDC europeu (European Centre for Disease Prevention and Control) i el CDC americà (Center for Disease Control).
Descripció: projecte de recerca amb caràcter urgent per determinar el valor del marcador de dany pulmonar KL-6 per estratificar el risc de complicacions respiratòries pulmonars en els malalts afectats de COVID-19.
Projecte: Seqüenciació del genoma complert de SARS-CoV-2 en pacients greus i lleus de Covid-19 per identificar factors de pronòstic i virulència
Descripció: L'estudi té quatre objectius principals:
El primer, llegir el genoma del SARS-CoV-2 complet, mitjançant la tecnologia de seqüenciació d'última generació.
Aquest procediment es podrà adaptar a altres situacions d'emergència per a altres possibles agents infecciosos en un futur.
El segon, estudiar la diversitat genètica dels virus aïllats de pacients amb Covid-19 lleu i greu per identificar els factors vírics associats a la virulència del virus.
El tercer, identificar diferències entre genomes virals aïllats de les vies respiratòries superiors i inferiors, que podria determinar la diversitat viral dins de l'hoste i la capacitat de transmissió del virus.
I el quart, identificar regions altament conservades en el genoma del virus (que són les que s'han d'intentar atacar) per a la recerca de medicaments antivírics d'acció directa i el disseny de vacunes.
El Vall d'Hebron Institut de Recerca (VHIR) és un centre CERCA capdavanter en recerca biomèdica que compta amb la participació de la Conselleria de Salut, la Conselleria d'Economia i Coneixement, l'HUVH, el Banc de Sang i Teixits, la Universitat Autònoma de Barcelona (UAB), de la que és institut de recerca acreditat, i el Vall d'Hebron Institut d'Oncologia (VHIO), que juntament amb el VHIR forma part de l'Institut Acreditat del Campus Vall d'Hebron per l'Instituto de Salud Carlos III (ISCIII).
Projecte: Ús del biomarcador de Krebs von den Lungen (KL-6) per estratificar el risc de malaltia pulmonar intersticial greu en pacients amb infecció primària per Covid-19
Descripció: Actualment no hi ha marcadors que permetin identificar els pacients de Covid-19 que patiran insuficiència respiratòria.
L'estudi avaluarà els valors en sang d'una proteïna (KL-6) per determinar el seu valor a l'hora de predir el desenvolupament d'insuficiència respiratòria greu en aquells pacients amb símptomes respiratoris associats amb Covid-19.
Per això, es determinaran els nivells de KL-6 en tots els pacients hospitalitzats que presentin problemes respiratoris i/o infiltrats pulmonars.
Els resultats d'aquest estudi tindran un impacte directe en la política d'ingrés hospitalari, i podrien ajudar a estratificar el risc del pacient de Covid-19 en les primeres etapes de la malaltia, tant en els malalts que tenen risc baix d'empitjorament respiratori, com en els que poden empitjorar durant l'ingrés.
L' Institut de Recerca de l'Hospital de la Santa Creu i Sant Pau (IR-Sant Pau) és un centre CERCA que promou la recerca bàsica, clínica, epidemiològica i de serveis sanitaris en el camp de les ciències de la salut i la biomedicina.
Projecte: Protocol ELISA de detecció d'anticossos de la SARS-CoV-2 sense necessitat de kits comercials.
Descripció: Els investigadors han determinat que els antígens que permeten diferenciar millor a la població seropositiva i seronegativa són les regions S2 i RBD de la proteïna Spike.
Això marca una diferència amb altres protocols, que majoritàriament no se centren en la proteïna S2.
Impacte esperat: El protocol, que se centra en la detecció d'anticossos contra dues regions de la proteïna Spike de virus, és apte per realitzar-se en qualsevol laboratori i els seus resultats es poden utilitzar per a investigació
Descripció: L'Institut està desenvolupant un test ràpid de detecció de SARS-CoV-2 basat en nanocitometria.
El centre aplica el seu coneixement en el desenvolupament d'assaigs funcionals emprant cèl·lules primàries de pacients per analitzar la reactivitat d'una sèrie d'anticossos candidats.
Impacte esperat: Els resultats impactaran favorablement en la salut de la població en general, incloent l'objectiu prioritari del centre: la salut de nens i adults amb leucèmies i malalties hematològiques malignes, especialment vulnerables a aquesta malaltia.
Projecte: Dispositius per a la detecció ràpida de la sèpsia.
Descripció: El projecte té com a objectiu el desenvolupament d'un dispositiu òptic basat en microscòpia interferomètrica sense lents per a un seguiment efectiu d'infeccions que puguin conduir a sèpsia i xoc sèptic.
Finançament: Programa Beatriu de Pinós (postdocBP) la Secretaria d'Universitats i Recerca de la Generalitat de Catalunya.
Desenvolupar una prova senzilla per analitzar diferents biomarcadors de sèpsia presenta un gran potencial de salvament de vides, ja que la identificació de la malaltia milloraria significativament.
El projecte s'ha reorientat per proporcionar solucions per a la COVID-19.
L'ICFO centra la seva activitat en la recerca i la formació dins les diferents branques de les ciències i tecnologies òptiques.
Centre CERCA amb patronat conformat per la Generalitat de Catalunya, la Universitat Politècnica de Catalunya i les fundacions Cellex i Mir-Puig.
Descripció: Projecte per al desenvolupament d'un test serològic ràpid i de fàcil ús per al cribratge de COVID-19 i la diferenciació entre la infecció corrent i passada.
L'addició d'una mostra de sang obtinguda per punció al dit, juntament amb la immersió final de la vareta i l'addició del substrat, seran les úniques intervencions necessàries per part de l'usuari final.
El disseny de l'assaig difereix del format més comú usat per nombrosos fabricants, per tal l'eliminar la possibilitat de falsos negatius.
El test es preveu que tingui una durada de 15 minuts, amb uns costos de producció de prop d'un euros.
Impacte esperat: Aquests testos contribuiran a la millora de la diagnosi i de la gestió clínica dels pacients infectats per SARS-CoV-2.
Descripció: L'esclerosi múltiple (EM) és una malaltia autoimmune de la qual encara no s'ha estudiat la interacció amb la infecció per COVID-19.
Aquest estudi és important perquè la infecció per COVID-19 podria modificar l'evolució de l'EM i perquè l'EM podria alterar la resposta a la COVID-19.
La recerca avaluarà com el contagi per SARS-CoV-2 afecta l'estat clínic i immunològic dels pacients amb EM; també la forma en que l'EM i el tractament immunomodulador influeixen en l'aparició i el desenvolupament de la infecció.
Finalment, s'estudiarà si existeixen efectes beneficiosos d'alguns tractaments immunomoduladors en l'evolució de la infecció o si alguns fàrmacs emprats en el tractament de la infecció podrien ser beneficiosos per al tractament de l'EM.
Impacte esperat: Descriure l'allau immunològica produïda en la infecció en pacients amb malalties immunitàries de base i el factor protector i de susceptibilitat a la infecció dels tractaments emprats per a la patologia autoimmune de l'EM.
Projecte: Incidència i caracterització de perfils de baix/alt risc de complicació en persones >60 anys amb COVID19.
Descripció: Estudi de cohorts de base poblacional, amb seguiment retrospectiu i prospectiu de quatre mesos (01/03/2020-30/06/2020), que inclourà 48.000 persones de més de 60 anys de Tarragona (1.500 de les quals institucionalitzades).
L'objectiu és conèixer la incidència real de la infecció per COVID-19, discriminant casos confirmats i sospitosos.
També identificar la freqüència de presentació de símptomes i signes de la malaltia, així com caracteritzar el perfil de presentació clínica de la infecció en la població i explorar models de predicció de perfils de baix i alt risc de complicació en funció de possibles covariables predictives.
Impacte esperat: Un algoritme predictiu sobre la possibilitat d'aparició d'empitjoraments bruscos, necessitat d'hospitalització o UCI en aquests pacients podria ser important en la gestió i valoració inicial dels pacients.
La Fundació Institut Universitari per a la Recerca a l'Atenció Primària de Salut Jordi Gol i Gurina (IDIAPJGol) és un centre de l'Institut Català de la Salut adscrit a la UAB com a institut universitari de recerca en atenció primària.
Descripció: Està desenvolupant mètodes d'anàlisi i diagnòstic per a la detecció del coronavirus. col·laborant amb les autoritats de salut internacionals per desenvolupar un potencial tractament antiviral amb immunoglobulines, compartint la seva experiència amb plasma de convalescents (plasma amb anticossos contra el virus).
En col·laboració amb el seu soci xinès Shanghai RAAS.
Grifols és una multinacional d'origen català creada el 1909, líder al món en la producció de derivats de plasma.
Descripció: Ha llançat un test en línia que avalua els símptomes de la Covid-19 a partir d'intel·ligència artificial.
És una eina de prediagnòstic i no substitueix el diagnòstic professional mèdic.
Mediktor és una empresa catalana que ha desenvolupat un assistent mèdic basat en intel·ligència artificial per al triatge, prediagnòstic i suport a la decisió clínica.
Descripció: des de l'IQS estan desenvolupant un inhibidor que podria atacar un dels receptors del SARS-CoV-2, segons els resultats d'un estudi computacional sobre un inhibidor del virus de Hepatitis C.
La Fundació Privada IQS és un Centre d'Ensenyament Tècnic Superior i Recerca integrada a la Universitat Ramon Llull.
Descripció: des de la FLS, institució adscrita a l'Hospital Universitari Germans Trias i Pujol, es duu a terme un assaig clínic per avaluar l'eficàcia d'una estratègia preventiva per reduir la transmissió del coronavirus i la incidència de la covid-19 en la població durant un brot, administrant Darunavir, un antiviral utilitzat com a fàrmac contra el VIH, amb l'objectiu de reduir la càrrega viral.
A les persones que hagin estat en contacte proper amb afectats de covid-19 se'ls donarà profilàcticament hidroxicloroquina, fàrmac usat contra la malària.
En col·laboració amb l'Hospital Universitari Germans Trias i Pujol, el Departament de Salut de la Generalitat de Catalunya i ISGlobal.
Impacte esperat: Reduir el temps en el que les persones amb covid-19 són infeccioses protegir els contactes.
La Fundació Lluita contra la Sida és una entitat sense ànim de lucre que es dedica a l'assistència, la recerca i la docència en el camp del VIH/sida.
Va ser creada l'any 1992 i està situada a la Unitat de VIH de l'Hospital Universitari Germans Trias i Pujol (Badalona).
Descripció: Projecte per crear anticossos, fàrmacs i una vacuna contra el coronavirus.
Inclou un estudi per trobar un fàrmac antivíric dirigir a persones infectades per SARSCoV-2 i per dissenyar i provar una vacuna funcional contra els coronavirus.
La deteccióde la di ana, la proteïna S, per part del CReSA i la Universitat Autònoma de Barcelona, les simulacions del BSC i les proves de l'efecte antivíric dels anticossos dissenyats per a la vacuna es poden completar amb els assajos en un model animal per part de l'IRTA.
Hi col·laboren també IrsiCaixa i Grífols.
El CReSA és un centre CERCA propi de l'Institut de Recerca i Tecnologia Agroalimentària (IRTA), un institut adscrit al Departament d'Agricultura, Ramaderia, Pesca i Alimentació de la Generalitat de Catalunya.
Descripció: Estan duent a terme un estudi computacional de les interaccions entre el coronavirus i les cèl·lules humanes per tal d'identificar fàrmacs ja comercialitzats o en desenvolupament que puguin combatre l'expansió del virus.
En col·laboració amb l'Institute of Network Biology (INET), Neuherberg (Germany) i INSERM (Marseille, France).
Projecte: Desenvolupament d'una eina computacional per accelerar la cerca de fàrmacs contra la COVID-19.
Descripció: Posada en servei d'una eina basada en tecnologia Chemical Checker, desenvolupada pel Laboratori de Bioinformàtica Estructural i Biologia de Xarxes de l'IRB Barcelona, per generar per mitjà d'intel·ligència artificial, una base de dades de fàrmacs que incorpori tots els resultats científics publicats en relació al tractament de la COVID-19.
Impacte esperat: La base de dades resultant es configura en lliure accés per fer accessible a investigadors de tot el món un registre ampliat de molècules per lluitar contra la COVID-19.
Descripció: Estudi per combatre el SAR-CoV-2 usant computació massiva d'alt rendiment.
Gràcies a estructures de raigs X recentment publicades, es desvetllaran les propietats físicoquímiques de la proteïna S que permeten la infecció de les cèl·lules i l'expansió del virus.
Aquesta informació ajudarà a entendre el mecanisme de l'entrada del virus a la cèl·lula i el proper moviment evolutiu de la família dels coronavirus.
Impacte esperat: La recerca iniciarà un esforç per al reposicionament i descobriment de medicaments (primer entre els disponibles comercialment) per inhibir la interacció entre el virus i el seu hoste humà, per tal d'impedir-ne el contagi.
És una fundació adscrita a l'Administració de la Generalitat de Catalunya mitjançant la Direcció General deRecerca.
Projecte: Reposicionament terapèutic adreçat a la inhibició d'expressió d'ACE2 i de proteòlisi del trímer S viral.
Descripció: Diverses línies cel·lulars expressen a la seva membrana la proteïna ACE2, que participa en la unió amb el trímer S del SARS-CoV-2.
Les substàncies que puguin disminuir el rol de l'ACE2 podrien emprar-se per al tractament de la infecció.
Descripció: El projecte utilitza la plataforma Exscalate, que permet processar 3 milions de molècules per segon, amb una bibioteca de 500 mil milions de molècules.
Utilitzant la computació d'altes prestacions per potenciar el disseny intel·ligent de fàrmacs, es pretén reduir els temp necessari per al seu desenvolupament.
Hi participen 17 institucions de 8 països.
Impacte esperat: identificació immediata de molècules efectives contra el coronavirus i trobar noves eines davant de pandèmies futures.
Projecte: Disseny d'antivirals per a SARA basats en polifarmacologia
Descripció: El disseny d'antivirals capaços d'inhibir diversos coronavirus és essencial.
És imprescindible localitzar les dianes amb alta similitud, ben caracteritzades estructuralment, i realitzar un cribratge virtual de milions de compostos, tasca que només és possible amb l'ús massiu de supercomputació.
L'equip disposa d'àmplia experiència en el desenvolupament i aplicació massiva de programari en estudis farmacològics, així com en síntesi química i química mèdica.
Els compostos seleccionats i sintetitzats es testaran en diferents projectes ja en curs.
Impacte esperat: Desenvolupament de nous antivirals per al tractament de futures evolucions de SARS-CoV-2 i de nous coronavirus.
Descripció: El CRG partcipa en diversos projectes i línies de recerca que poden confluir en una estratègia contra el virus: han desenvolupat un xassís bacterià no patogènic per expressar proteïnes recombinants en pulmó, que pot expressar antígens contra patògens; han desenvolupat el programari software de disseny de proteïnes FoldX; han modelat la interaccio entre la proteína S del SARS-CoV-2 i el receptor ACE2 de les cèl·lules pulmonars, i s'ha pensat en una via per bloquejar el virus.
Impacte esperat: Aconseguir una possible senzilla administració (esprai nasal) a malalts greus per provar si prevé o dificulta la propagació de virus.
En pacients que no responen a teràpia i estan en greu risc es podria provar d'administrar aquest xassís bacterià modificat per bloquejar el virus.
El CRG és un centre CERCA que compta amb la participació de la Generalitat de Catalunya, la Universitat Pompeu Fabra (UPF) i la Caixa d'Estalvis i Pensions de Barcelona.
Descripció: Des del CRAG es dediquen a la producció d'antígens seleccionats de SARSCoV-2 usant tecnologies derivades de plantes (i a més curt termini en el llevat Pichia pastoris).
Les plataformes d'expressió basades en plantes tenen molta versatilitat, capacitat d'escalat ràpid, i es consideren segures (absència d'altres patògens).
Ja han estat usades en altres crisis sanitàries, per exemple en el cas de ebolavirus.
En col·laboració amb l'IBMCP i el CNB.
Formen el consorci el CSIC, l'IRTA, la Generalitat de Catalunya, la UAB i la UB.
Descripció: Diferents fàrmacs IECA (inhibidors de l'enzim covertidor dangiotensina) augmenten l'expressió d'ACE2, que és la molècula per la que s'internalitza el coronavirus.
El centre treballa per identificar fàrmacs ja en circulació que disminueixin l'activitat d'aquest enzim.
Impacte: Disminució de casos greus per coronavirus / Disminució de mortalitat.
És una fundació privada adscrita a la Generalitat de Catalunya.
Descripció: Participació en aquesta iniciativa internacional per descobrir inhibidors de la principal proteasa del SARS-CoV-2.
Usant mètodes de química computacional desenvolupats al propi laboratori, l'estudi realitza una anàlisi de milions de compostos químics que ha culminat en una selecció de diversos inhibidors potencials.
Aquests candidats seran assajats experimentalment per part dels organitzadors del projecte i entitats col·laboradores.
La UB és una institució pública de recerca i d'educació superior, capdavantera a Catalunya en nombre d'estudiants, oferta docent, recerca i innovació.
Descripció: Estudi consistent en el desenvolupament d'una teràpia antiviral innovadora basada en la molècula d'ARN circular que interfereix específicament amb estructures essencials en el genoma viral per inactivar-lo.
Impacte esperat: desenvolupar teràpies basades en ARN circulars que inhibeixin la replicació de i la possible administració per mètodes senzills com la nebulització.
La UPF és una institució pública de recerca i d'educació superior creada el 1990.
Des de 2010 té la qualificació de Campus d'Excel·lència Internacional.
Descripció: la línia principal de recerca es basa en la utilització de gossipol com a estratègia antitumoral.
Aquest fàrmac s'ha posicionat com una possible estratègia contra el SARS-CoV-2.
Projecte: Identificació d'epítops i aïllament d'IgG anti-Covid-19 per produir anticossos monoclonals per al tractament.
Descripció: Estudi dels anticossos de pacients que s'han recuperat de Covid-19 com a punt de partida d'una nova teràpia contra SARS-CoV-2, basada en la producció i administració d'anticossos específics contra el virus.
Impacte esperat: L'estudi permetrà la posterior producció d'anticossos específics contra SARS-CoV-2 per tal de bloquejar la infecció.
També inclou models predictius mitjançant intel·ligència artificial per identificar nous punts d'unió epítop-anticòs que no només podrien ser útils en el disseny d'anticossos monoclonals sinó també per a altres aplicacions com per exemple la vacuna per la Covid-19.
Projecte: Assaig clínic randomitzat per avaluar els polsos de Metilprednisolona i Tacrolimus en pacients hospitalitzats amb pneumònia greu derivada de Covid-19.
Descripció: Assaig clínic amb dos fàrmacs que reprimeixen el sistema immunitari, ja aprovats per altres indicacions, en 84 pacients amb pneumònia greu per Covid-19 i paràmetres inflamatoris analítics elevats.
Impacte esperat: L'administració de dos fàrmacs immunosupressors ja existents (Metilprednisolona, actualment utilitzat principalment com antiinflamatori i en al·lergologia, i Tacrolimus, actualment utilitzat per prevenir el rebuig en trasplants) té un potencial de millora en els quadres de pneumònia greu causada pel SARS-CoV-2.
A més, el tacrolimus ha demostrat en models cel·lulars ser capaç de disminuir el creixement de diversos coronavirus, entre ells el SARS-CoV previ.
Els dos fàrmacs tenen un baix cost i són fàcils de produir a gran escala.
L'Hospital Universitari de Bellvitge, juntament amb el seu centre de recerca, l' IDIBELL, forma part del Campus Bellvitge, que també acull la Universitat de Barcelona i l'Institut Català d'Oncologia.
Projecte: Estimulació de la immunitat protectora contra SARS-CoV2 mitjançant l'eliminació selectiva d'anticossos no neutralitzants utilitzats pel virus per potenciar la seva infecció.
Descripció: Prejecte liderat per IDIBELL, en col·laboració de RemAbTherapeutics i IrsiCaixa, per a la identificació d'un potencial fàrmac basat en glicopolímers que ataqui els anticossos humans que ajuden el SARS-CoV2 en la infecció.
Es dissenyaran i provaran in vitro unes molècules, els glicopolímers, per tal d'afavorir l'eliminació selectiva d'aquests anticossos.
Impacte esperat: El projecte té com a objectiu identificar, bloquejar i eliminar els patògens que el SARS-CoV2 pot utilitzar per al seu benefici per facilitar la infecció.
Aquesta nova tecnologia promouria una immunitat protectora immediata contra el SARS-CoV2 i representa una alternativa o complement a les vacunes.
Descripció: Actualment es desconeix si la minoria de casos de COVID-19 que evolucionen malament són deguts a un excés o a un defecte en la resposta immunològica innata o de l'adaptativa o a una desregulació conjunta.
Impacte esperat: Una millora en el tractament dels pacients amb COVID-19 definint l'actitud i el tractament a partir d'un millor coneixement del risc immunològic, a més de paràmetres clínics, microbiològics i d'analítica general.
L'Institut d'Investigació Biomèdica de Bellvitge (IDIBELL) és un centre de recerca en biomedicina participat per l'Hospital Universitari de Bellvitge i l'Hospital de Viladecans de l'Institut Català de la Salut, l'Institut Català d'Oncologia, la Universitat de Barcelona i l'Ajuntament de l'Hospitalet de Llobregat.
Projecte: Desenvolupament de proteïnes de fusió Fc contra el SARS-CoV-2.
Descripció: Estratègia per bloquejar una proteïna viral clau en la infecció (la proteïna S) amb l'objectiu d'impedir l'entrada del SARS-CoV-2 a les cèl·lules humanes.
La proteïna S de SARS-CoV-2 és la principal proteïna vírica externa, i permet l'entrada del virus a les cèl·lules diana mitjançant la unió a la proteïna ACE-2 de la superfície cel·lular.
Impacte esperat: Aquesta estratègia terapèutica es basa en la utilització d'unes proteïnes derivades de la proteïna ACE2 humana i combinades amb anticossos.
Aquestes proteïnes s'uniran a la proteïna S de les partícules virals, capturant-les i evitant la infecció.
Aquest tipus de teràpies tenen l'avantatge de que poden ser útils contra diferents coronavirus.
L'Institut de Recerca Germans Trias i Pujol (IGTP) és un centre CERCA associat a l'Hospital Germans Trias i Pujol (HUGTP) i forma part del campus biomèdic de Can Ruti.
Projecte: Resposta immune a Covid-19 en treballadors de l'hospital: identificació de donants adequats per a teràpia plasmàtica hiperimmune.
Descripció: Estudi dels anticossos contra el SARS-CoV-2 a la sang de professionals sanitaris per definir la resposta immune eficaç contra la Covid-19.
El projecte proposa determinar els anticossos IgM i IgG contra proteïnes del SARS-CoV-2 al plasma de tots els treballadors de l'Hospital de la Santa Creu i Sant Pau.
L'estudi es farà amb mostres de sang de tots els treballadors de l'Hospital de la Santa Creu i Sant Pau.
Impacte esperat: Els objectius són definir la dinàmica de la resposta immune eficaç contra la Covid-19 i identificar poblacions susceptibles i immunes a Covid-19.
A més, aquests anticossos podrien tenir aplicacions en pacients crítics.
Projecte: Assaig clínic pilot, obert i aleatoritzat d'ús combinat d'Hidroxicloroquina, Azitromicina i Tocilizumab per al tractament d'infecció per SARS-CoV-2 (COVID-19).
Descripció: Aquest projecte està dissenyat per avaluar l'eficàcia i la seguretat de l'ús de tocilizumab per al tractament de pacients adults hospitalitzats amb infecció per SARS-CoV-2, en comparació amb el tractament estàndard amb hidroxicloroquina i azitromicina.
Impacte esperat: Reduir la mortalitat, atès que el tocilizumab és un anticós monoclonal de la classe Immunoglobulina G1, recombinant, humanitzat i adreçat contra els receptors d'interleucina 6 (IL-6).
L'Institut de Recerca de l'Hospital de la Santa Creu i Sant Pau (IR-Sant Pau) és un centre CERCA que promou la recerca bàsica, clínica, epidemiològica i de serveis sanitaris en el camp de les ciències de la salut i la biomedicina.
Projecte: MSC1, un anticòs terapèutic anti-LIF, com a tractament potencial per a Covid-19.
Descripció: LIF és una molècula immunosupressora que s'ha trobat en nivells molt alts en alguns tumors, impedint que el sistema immunitari del pacient els destrueixi.
També s'ha trobat que LIF s'indueix per alguns virus associats a tumors, i fins i tot en altres tipus d'infeccions.
El projecte identificarà si el SARS-CoV-2 és un dels virus que utilitza LIF per evitar que el sistema immunitari dels malalts el reconegui.
El laboratori ha desenvolupat en estudis anteriors un anticòs que ataca LIF en tumors (MSC1) i ja es troba en assajos clínics.
Impacte esperat: Si es confirma que el SARS-CoV-2 utilitza la molècula immunosupressora LIF es provarà si MSC1 també és eficaç contra Covid-19.
Això permetria atacar LIF amb un fàrmac antiviral bloquejant, de manera que el sistema immunitari del pacient podria detectar el virus i atacar-lo, impedint la infecció.
El Vall d'Hebron Institut d'Oncologia és un centre CERCA centrat en la millora de la prevenció, el diagnòstic precoç i el tractament del càncer.
El seu patronat està conformat per la eneralitat de Catalunya, Fundacio Fero, Fundació Cellex, Fundació La Caixa i Fundació BBVA.
Projecte: Identificació de teràpies reposicionades que inhibeixen l'entrada de SARS-CoV-2 en explants de pulmó humans.
Investigadores: Maria J. Buzon i Meritxell Genescà.
Descripció: L'àcid làuric i alguns dels seus derivats s'han descrit a la literatura científica com a potents inhibidors d'una gran varietat de virus amb embolcall.
El SARS-CoV-2 podria ser susceptible a l'acció de l'àcid làuric, concepte que s'ha demostrat prèviament en estudis in vitro.
El projecte vol avaluar l'efecte de l'àcid làuric i els seus derivats, a l'entrada viral del SARS-CoV-2 i altres betacoronavirus en models de teixit pulmonar.
La baixa toxicitat de derivats de l'àcid làuric a humans, i el preu reduït del producte, el fan una estratègia molt atractiva d'ampli espectre per a diferents coronavirus.
Impacte esperat: L'aplicació de potencials fàrmacs antivirals que podrien bloquejar la principal via d'entrada del SARS-CoV-2 en cèl·lules humanes, ja provats en altres tipus d'estudis, provant-los en explants (teixits vius) de pulmó humans.
Projecte: Assaig clínic internacional amb fàrmac sarilumab.
Descripció: Assaig clínic d'abast internacional amb sarilumab (Kevzara), un fàrmac desenvolupat per Sanofi i Regeneron, la indicació original del qual és l'artritis reumatoide.
Vall d'Hebron és el primer centre de l'Estat en activar-se per l'assaig i ha reclutat el primer pacient de Catalunya.
Impacte esperat: L'objectiu de l'estudi és determinar si sarilumab millora les complicacions potencialment mortals de les infeccions respiratòries greus provocades per la COVID-19 en contrarestar les respostes inflamatòries hiperactives en els pulmons quan el virus els ataca.
Descripció: Actualment es desconeix si la minoria de casos de COVID-19 que evolucionen malament són deguts a un excés o a un defecte en la resposta immunitària innata o de l'adaptativa o a una desregulació conjunta.
Impacte esperat: Una millora en el tractament dels pacients amb COVID-19 definint l'actitud i el tractament a partir d'un millor coneixement dels risc immunològic, a més dels paràmetres clínics, microbiològics i d'analítica general.
Projecte: Prevalença de la COVID-19 en pacients amb artritis inflamatòria crònica en tractament.
Descripció: Els pacients amb artritis inflamatòries cròniques (AIC) tenen risc d'increment d'infeccions per desregulació del sistema immunitari i per tractament immunodepressor.
L'evidència preliminar indica una menor taxa de contagi per SARS-CoV-2 en pacients amb AIC que reben tractament immunodepressor en relació a la població general (<1%).
Impacte esperat: Es determinarà la prevalença i expressió clínica de COVID-19 en aquests pacients, la qual cosa permetrà establir recomanacions de pràctica clínica amb gran impacte científic i social.
Descripció: Actualment es desconeix si la minoria de casos de COVID-19 que evolucionen malament són deguts a un excés o a un defecte en la resposta immunològica innata o de l'adaptativa, o a una desregulació conjunta.
El projecte proposa generar algorismes/índex per estratificar els malalts pel perfil de risc immunològic/virològic aplicables a les anàlisis d'assaigs clínics amb immunomoduladors en marxa o futurs.
Impacte esperat: Una millora en el tractament dels pacients amb COVID-19 definint el tractament a partir d'un millor coneixement dels risc immunològic, a més dels paràmetres clínics, microbiològics i analítics generals.
Descripció: La recerca d'aquest grup proposa millorar la caracterització biològica i molecular d'aspectes de la COVID-19 i proporcionar noves dianes i opcions terapèutiques per millorar la resposta immunològica en pacients infectats.
El projecte té un doble propòsit: prevenir la infecció de cèl·lules per part del SARS-CoV-2 i, paral·lelament, prevenir i millorar la síndrome d'alliberament de citocines en pacients infectats, que pot derivar en fallada respiratòria en casos greus.
Impacte esperat: Reducció de l'estada dels pacients de COVID-19 en unitats de cures intensives i de la letalitat de la pandèmia.
Descripció: El centre duu a terme una investigació sobre els marcadors genètics i epigenètics de susceptibilitat d'entrada i evolució simptomatològica de la COVID-19, i la relació entre el coronavirus i la immunosupressió.
Impacte esperat: En darrera instància els resultats de la recerca permetran validar potencials biomarcadors d'estratificació pronòstica de COVID-19, contribuint així a millorar el maneig clínic de pacients infectats amb SARS-CoV-2.
Descripció: La recerca de l'investigador Beatriu de Pinós se centra en la comprensió del funcionament i la interrelació de proteïnes i proteases per mitjà de cristal·lografia de raigs X i tècniques bioquímiques i biofísiques complementàries.
Finançament: Programa Beatriu de Pinós (posdocBP) de la Secretaria d'Universitats i Recerca, Generalitat de Catalunya.
Impacte esperat: Recerca reorientada per abordar la infecció de cèl·lules hoste per part del virus SARS-CoV-2, amb possibilitat d'obtenir resultats a mitjà termini.
Centre del Consell Superior d'Investigacions Científiques (CSIC) amb seu al Parc Científic de Barcelona, centrat en recerca en els àmbits de les ciències de la vida i la biomedicina, com ara la biologia cel·lular, el desenvolupament, la regulació genòmica i la biologia estructural.
Projecte: Avaluació de la resposta immunològica específica front al SARS-CoV-2.
Descripció: El control de la infecció per SARS-CoV-2 es basa en el desenvolupament d'una resposta immunològica eficaç front al virus i en l'aparició i manteniment de limfòcits T de memòria que puguin activar-se si el virus reapareix.
Per mitjà de tècniques cel·lulars (ELISPOT, citometria de flux) s'estudien les característiques de la resposta immunològica en pacients que hagin resolt la infecció, independentment de les manifestacions clíniques.
A més, s'analitzarà l'evolució de la infecció i la resposta immunològica en pacients amb malalties inflamatòries cròniques per estudiar si els tractaments immunosupressors han tingut incidència, positiva o negativa, en el curs de la infecció i en la instauració de la memòria immunològica.
Impacte esperat: Es definiran paràmetres que podran resultar d'utilitat per avaluar l'eficàcia de futures intervencions profilàctiques.
Projecte: Caracterització i gestió de la Síndrome Postcures Intensives en pacients COVID.
Descripció: Implementació d'un sistema de seguiment combinat (solucions tecnològiques i visites presencials) en pacients que han superat episodis crítics de COVID-19 per caracteritzar la Síndrome Postcures Intensives i detectar de forma precoç necessitats de tractament específiques o rehabilitació física i cognitiva.
El seguiment es farà de forma presencial en el moment de l'alta de l'UCI i als 12 mesos de l'alta, per mitjà d'aplicacions mòbils i trucades telefòniques al mes, als tres mesos i als sis mesos de l'alta.
S'elaborarà un arbre diagnòstic per detectar els supervivents de malaltia crítica per COVID-19 que presentin alteracions físiques, cognitives i emocionals moderades o greus als tres mesos de l'alta a l'UCI.
Impacte esperat: Beneficis en termes de detecció precoç de seqüeles mèdiques, físiques, emocionals i cognitives; derivació a serveis mèdics especialistes; reducció del temps de convalescència i potenciació de la incorporació a l'àmbit laboral; reducció de despeses i optimització de recursos sociosanitaris.
La Fundació Parc Taulí presta suport a les institucions del Parc Taulí en aspectes de recerca, innovació i de docència, en la formació científica i mèdica dels professionals, així com en el desenvolupament dels coneixements que sustenten el model assistencial.
Projecte: Reposicionament terapèutic adreçat a la inhibició d'expressió d'ACE2 i de proteòlisi de trímer S viral.
Descripció: Diverses línies cel·lulars expressen a la seva membrana la proteïna ACE2, participant a la unió amb el trímer S del SARS-CoV-2.
Les substàncies que puguin disminuït el rol de l'ACE2 podrien emprar-se per al tractament de la infecció.
Projecte: Identificació d'inhibidors de la proteasa Mpro del virus COVID-19 per al reposicionament de medicines.
Descripció: Es cerca descobrir inhibidors de la proteasa Mpro del virus SARS-CoV-2 per al reposicionament de fàrmacs com a nous agents antivirals, per mitjà del disseny de fàrmacs assistit per ordinador.
El resultat serà un llistat ordenat per afinitat de diverses molècules que podran ser provades in vitro.
Impacte esperat: Identificació de fàrmacs actualment al mercat amb perfil antiviral que puguin ser usats com a agents terapèutics per eliminar la càrrega viral en pacients de COVID-19.
Descripció: Estudi aleatoritzat i multicèntric per avaluar l'efecte de la Hidroxichloroquina (HCQ) en la reducció de la càrrega viral maternal i la seva eficàcia en la prevenció d'infeccions incidentals de SARS-CoV-2 en dones embarassades.
Impacte esperat: Millora en les cures i reducció del risc en l'embaràs de dones infectades amb SARS-CoV-2 en aquesta i futures epidèmies.
Impacte positiu també en la reducció del contagi vertical i horitzontal del virus per una reducció de la càrrega viral en les dones embarassades.
Descripció: aquesta empresa participa en un estudi clínic del pèptid per valorar la seva utilitat en pacients de Covid-19 en estadis greus de pneumònia.
BCN Peptides aporta la fabricació del principi actiu i el coneixement sobre el pèptid.
En col·laboració amb Apeptico (Àustria), l'Hospital Universitari de Munich (Alemanya) i OPIS SRL (Itàlia).
Impacte esperat: Millorar el tractament de pacients en fases avançades de pneumònia BCN.
Peptides és una empresa catalana totalment centrada en la fabricació de cGMP de pèptids bioactius per a aplicacions farmacèutiques i veterinàries.
Descripció: Treball que utilitza la tecnologia dels organoids per estudis d'infecció i obrir la porta a la detecció de medicaments per al tractament de la COVID-19.
L'objectiu és comprendre, identificar i orientar les respostes cel·lulars de la interacció ACE2 celular i el virus SARS-CoV-2 i els condicionants que empitjoren la malaltia.
Impacte esperat: Identificar les principals rutes de la infecció SARS-CoV-2 que estan regulades de manera diferent en la situacions sistèmiques com la diabetis i podem millorar pronòstic i tractaments.
L'IBEC és un centre CERCA que compta amb la participació de l'Administració de la Generalitat de Catalunya, la Universitat de Barcelona i la Universitat Politècnica de Catalunya.
Descripció: Al grup de Biologia Computacional i Sistemes Complexos ( BIOCOM-SC) estan dissenyant un model matemàtic que permet quantificar la situació per diverses zones (per exemple, comunitats autònomes) i països, així com una predicció de l'evolució per als següents tres dies.
L'informe que realitzen i actualitzen diàriament es fa arribar al directori general Digital Excellence and Science Infrastructure de la Comissió Europea.
Ho estan fent juntament amb Martí Català, investigador del Centre de Medicina Comparativa i de Bioimatge de Catalunya, i Pere-Joan Cardona, de l'Institut de Recerca en Ciències de la Salut Germans Trias i Pujol).
Impacte: Obtenir una imatge completa de la situació pandèmica de la covid-19 als països europeus i poder preveure la situació per als propers dies.
Descripció: Des del Grup de recerca de Biologia Computacional i Sistemes Complexos estan dissenyant un model matemàtic que permeti fer prediccions del risc de nous casos de contagi.
Els resultats s'actualitzen cada dia en un mapa d'accés públic.
Impacte esperat: Anticipar-se a la propagació del SARS-CoV-2 i poder adoptar mesures de control eficaces.
Descripció: l'ICRA està treballant per fer un seguiment de la situació epidèmica a Igualada, Manresa i Barcelona a partir de l'aigua residual, tot identificant els marcadors moleculars del SARS-CoV-2 en aigua d'entrada i sortida de les depuradores (EDAR).
Actualment col·laboren amb l' IDIAP Jordi Gol, i estan oberts a col·laborar amb d'altres centres del país per adquirir el coneixement que ens permeti lluitar contra aquesta pandèmia.
Impacte esperat: Atès que l'aigua residual representa la integració de mostres de femta i orina d'una població i considerant que s'ha demostrat que el SARS-CoV-2 s'excreta amb la femta, la detecció del SARS-CoV-2 en l'aigua residual a l'entrada de l'EDAR permetrà fer un seguiment de la propagació de l'epidèmia en cada comunitat.
Així mateix, l'anàlisi en l'efluent de sortida permetrà avaluar l'efectivitat de l'EDAR en eliminar el SARS-CoV-2.
És una fundació impulsada pel Departament d'Empresa i Coneixement de la Generalitat de Catalunya (DECO), l'Agència Catalana de l'Aigua (ACA) i la Universitat de Girona (UdG).
Descripció: Diversos investigadors de l'IDIAP participen en tasques de la plataforma europea PREPARE.
El consorci s'activa davant emergències, En aquest moment la plataforma està activada a nivell 3, el màxim nivell de resposta.
Treballa connectant recerca clínica en xarxes assistencials primàries i hospitalàries.
Té finançament de la UE (2014 – 2021) i està coordinat per la Universitat d'Anvers.
Impacte esperat: preparar xarxes de primària i hospitalàries per, en cas de pandèmia a Europa, poder reaccionar ràpidament a nivell de recerca (estudis observacionals/assajos clínics.
Projecte: Caracterització i predicció de complicacions davant la pandèmia Covid-19
Descripció: Desenvolupament de models predictius de complicacions en pacients amb Covid-19.
Els models predictius de casos greus d'infecció vírica permetran classificar els pacients amb Covid-19 per gestionar-los adequadament, avaluant la necessitat de que el malalt vagi a l'hospital o es quedi a casa, i les condicions necessàries per al seu tractament.
Impacte esperat: Predicció de complicacions i suport a la descongestió del sistema sanitari.
Projecte: Infecció per SARS-CoV-2 a professionals sanitaris: característiques poblacionals i de resposta serològica i immunitària associada al fenotip de progressió
Investigadors: Pere Torán i Concepció Violan
Descripció: Estudi de la resposta immunitària en professionals sanitaris infectats per SARS-CoV-2 per poder entendre la infecció en una àrea determinada, identificar individus amb una bona resposta immunològica i estudiar la immunitat adquirida en el període d'un any.
Impacte esperat: Contribuir a l'optimització de la gestió dels recursos humans amb criteris sòlids per a la seguretat dels professionals i pacients, reforçant així el sistema sanitari per afrontar la pandèmia i les noves onades de malaltia previstes.
La Fundació Institut Universitari per a la recerca a l'Atenció Primària de Salut Jordi Gol i Gurina (IDIAPJGol) és un centre de l'Institut Català de la Salut adscrit a la UAB com a institut universitari de recerca en atenció primària.
Descripció: el CRM es dedica a la modelització matemàtica i computacional de virus d'ARN, especialment els de cadena única positiva (com per exemple els coronavirus).
Encara que els models en els que estant treballant són generals es podrien afinar més per a casos concrets com el cicle cel·lular o tissular del SARS-CoV-2.
En col·laboració amb la Universitat de València.
Impacte esperat: poden dissenyar models epidemiològics dinàmics i oferir la modelització d'algun procés d'interès per a investigadors experimentals i clínics.
Projecte: Quantificació a temps real de nous casos no reportats de CIVID-19 a l'Estat.
Descripció: Desenvolupament de models matemàtics per quantificar els nous casos no reportats de COVID-19 per comunitats autònomes o altres àrees d'interès.
Les estimacions proporcionades pels models s'empraran per estudiar la dinàmica de la malaltia en base a l'aplicació de models epidemiològics compartimentals (SIR, SEIR, SIRS, etc.) que permetin estimar la mortalitat i morbiditat associades.
Impacte esperat: Aquestes dades permetran millorar els sistemes de vigilància epidemiològica, atès que es disposarà d'estimacions més precises per generar projeccions de l'evolució present i futura de la pandèmia.
El CRM és un centre CERCA, consorci entre la Generalitat de Catalunya, l'Institut d'Estudis Catalans i la UAB.
Projecte: Anàlisi matemàtica de la Covid-19.
Descripció: Iniciativa impulsada per la professora del Departament de Matemàtiques de la UPC Montserrat Alsina, i triangulada pel Centre de Recerca Matemàtica (CRM), per impulsar la contribució matemàtica en la lluita contra la pandèmia de COVID-19.
La crida a la implicació de la comunitat matemàtica s'estructura en cinc grups de treball en models epidemiològics predictius: models estadístics; models de dinàmica de poblacions; models de dinàmica de poblacions territorials usant EDP; xarxes complexes, i models d'intel·ligència artificial i xarxes neuronals.
Impacte esperat: Creació de models predictius de nombre d'infectats i d'ingressos hospitalaris, així com l'elaboració de suggeriments d'optimització logística en la gestió de serveis d'urgències.
El CRM és centre CERCA per a la investigació i la formació avançada en matemàtiques en col·laboració amb les universitats i altres institucions de recerca.
Consorci format per la Generalitat de Catalunya i l'Institut d'Estudis Catalans, amb seu a la UAB.
Descripció: Estudis serològics entre el personal sanitari de l'Hospital Clínic de Barcelona.
Els resultats determinaran el nivell d'exposició i la resposta serològica al SARS-CoV-2 al llarg del temps.
El centre també fa un estudi serològic poblacional a tot Catalunya que serà crucial per comprendre els patrons de transmissió, els grups i la immunitat col·lectiva.
Impacte esperat: Conèixer el paper potencial dels casos asimptomàtics o lleugerament simptomàtics en la propagació del SARS-CoV-2 i serviran per avaluar si es desenvoluparà suficient immunitat col·lectiva per protegir les persones vulnerables en brots futurs de SARS-CoV-2.
Investigador: Antoni Plasència.
Descripció: IS Global és l'única institució científica de l'Estat participant entre els 70 referents de la ciència i la medicina de més de 30 països que pren part en aquesta coalició internacional per respondre a la COVID-19 en els països amb recursos més limitats.
La iniciativa vol contribuir com a acceleradora de la recerca en prevenció, diagnòstic i maneig de casos de la COVID-19 en els llocs del món amb pocs recursos, generant evidència per guiar polítiques i pràctiques de salut adaptades.
Impacte esperat: Facilitar una estratègia coordinada per tal que les dades de totes les regions puguin ser recollides de manera similar, agrupades i compartides en temps real.
A més, s'hi exigirà un compromís per garantir l'accés a nous tractaments, de manera que siguin accessibles i assequibles com més aviat millor a països de renda baixa.
Descripció: L'exposició a la contaminació atmosfèrica s'associa amb diversos problemes de salut física i psicològica, incloent ansietat, depressió, problemes de comportament i un menor desenvolupament cognitiu.
La recerca avalua el vincle entre la contaminació atmosfèrica i el soroll, i els símptomes de depressió i ansietat durant l'embaràs.
També vol determinar com la depressió i/o ansietat de la mare pot modificar la relació entre contaminació atmosfèrica i desenvolupament del cervell del fetus.
Finançament: Programa Beatriu de Pinós (posdocBP) la Secretaria d'Universitats i Recerca de la Generalitat de Catalunya.
Impacte esperat: Dins del marc d'aquest projecte, la investigadora analitzarà els possibles efectes del confinament provocat per la pandèmia de COVID-19 en l'estrès associat en dones embarassades.
Descripció: Recerca al voltant de l'afectació de la infecció per SARS-CoV-2 sobre infants.
En particular, focalitzada en la descripció de l'epidemiologia i en els factors que provoquen que menors índex de prevalença i amb quadres clínics menys greus.
La recerca s'inicia amb una plataforma de recerca de COVID-19 pediàtrica denominada KIDS-Corona i habilitada a l'Hospital de Sant Joan de Déu.
Descripció: Implementació d' un model matemàtic per a la COVID-19 per tal de provar els efectes de diferents graus de confinament, ajustat per al conjunt de l'Estat, per a Catalunya i també a les 17 comunitats autònomes.
Model estès posteriorment a Itàlia.
Les prediccions realitzades a partir de la modelització matemàtica es fan arribar als executius implicats abans del decret de confinament total.
Descripció: Adaptació d'un model matemàtic per simular les diferents estratègies de desconfinament (progressiu o massiu), així com l'efecte de les intervencions no farmacològiques (NPI) com ara l'ús de mascaretes, hàbits socials de neteja, distanciament social o la pèrdua d'immunitat adquirida.
Modelització aplicada a d'altres països amb diferents situacions epidemiològiques, com ara els EUA, Singapur, Japó i Argentina.
Projecte: Caracterització de l'impacte del confinament sobre la pol·lució a l'aire.
Descripció: El grup de treball a càrrec de l'investigador ICREA Carlos Perez García-Pando investiga en la caracterització a escala estatal i europea de l'impacte del confinament causat per l'epidèmia de COVID-19 sobre la pol·lució a l'aire, en base a models, observacions i tecnologies d'aprenentatge automàtic ( machine learning ).
També col·labora amb investigadors del centre ISGlobal en la comprensió de les contrapartides sanitàries associades.
Descripció: Aquest projecte es marca com a objectiu l'ús de genòmica comparada de tots els coronavirus animals i humans seqüenciats per: ajudar a definir dianes per al desenvolupament de vacunes o tractaments pancoronavirus (que puguin funcionar o adaptar-se a amenaces de nous coronavirus); desenvolupar eines per fer seguiment de la presència i la diversitat dels coronavirus en l'ambient; comprendre la selecció convergent i els factors genètics en coronavirus que recentment han passat d'animals a humans (SARS, MERS, SARS-CoV-2).
Descripció: El grup de disseny del comportament de l' eHealth Center és expert en l'adherència terapèutica, creació i manteniment d'hàbits saludables i comunicació persuasiva en l'àmbit de la salut Està treballant intensament en els aspectes relacionats amb les conductes d'higiene i protecció front a la covid-19.
Impacte esperat: evitar el contagi i augment de casos positius de COVID-19.
La fundació per a la Universitat Oberta de Catalunya és una fundació sense ànim de lucre del sistema d'Universitats de Catalunya.
Projecte: Desenvolupament d'una nova vacuna per al SARS-CoV-2.
Descripció: L'objectiu de la proposta és desenvolupar una vacuna per al SARS-CoV2.
Els candidats a vacuna s'estan dissenyant computacionalment i es basen en la proteïna S de la membrana del virus, que és clau perquè aquest entri a la cèl·lula.
Impacte esperat: Possible utilitat per a propers brots de coronavirus.
Projecte: Identificació i caracterització de la resposta immunològica T protectora front al SARS-CoV-2: Guiant amb èxit el disseny de vacunes.
Descripció: Es desconeix si la infecció per SARS-CoV-2 serà capaç de generar memòria immunitària poblacional.
La presència de memòria T immunitària és essencial per al control d'un nou brot epidèmic per CoV-2.
El projecte proposa identificar regions de CoV.2 reconegudes per la resposta T immunològica associades a la protecció; determinar el temps de generació d'aquestes respostes, i, finalment, caracteritzar la funcionalitat de les respostes T associades a la protecció front al SARS-CoV-2.
Impacte esperat: Aquesta informació és essencial per dissenyar amb èxit i avaluar la immunogenicitat d'un nou tipus de vacuna en una segona fase.
L'objectiu final és assolir la protecció poblacional prolongada en front al SARS-CoV-2 per mitjà de vacunació.
Projecte: Biomarcadors pronòstics circulatoris i cel·lulars per a la progressió de covid-19 en pacients amb infecció per SARS-CoV-2 mitjançant ciència multiòmica.
Descripció: Estudi massiu de característiques sanguínies de persones amb Covid-19 per trobar biomarcadors pronòstics de la malaltia.
L'estudi es farà sobre un nombre obert de persones que tinguin un resultat positiu per a SARS-CoV-2 diagnosticades a l'Hospital Universitari de Tarragona Joan XXIII.
Impacte esperat: millorar el coneixement de la immunopatologia de la infecció greu per SARS-CoV-2 i la resposta immune del pacient, trobar biomarcadors pronòstics precoços de la infecció per SARS-CoV-2 que permetin predir la severitat de la Covid-19, i estudiar potencials dianes terapèutiques per millorar la resposta immune del pacient a la infecció.
L'Institut d'Investigació Sanitària Pere Virgili (IISPV) és un centre CERCA, creat en el marc d'un conveni de col·laboració científica interinstitucional entre l'Institut Català de la Salut, l' Hospital Universitari Sant Joan de Reus, l' Institut Pere Mata i la Universitat Rovira i Virgili.
Descripció: El propòsit del projecte és dissenyar i testar en estudis preclínics una nova vacuna contra el SARS-CoV-2.
En un primer pas es testarà la nova candidata a vacuna mRNA codificant epítops SARS-CoV2 seleccionats a través de tècniques bioinformàtiques i coformulades amb nanopartícupes in vitro i in vivo.
Posteriorment, es comprovarà si una estratègia d'increment primari amb mRNA-CoV2 i MVA-CoV2 proporciona respostes immunològiques més elevades en comparació amb ARNm-CoV2.
Impacte esperat: L'objectiu principal és el desenvolupament d'una vacuna basada en una aproximació basada en mRNA/MVA que indueix resposta cel·lular dominant, efectiva i a llarg termini contra el virus.
Descripció: Revisió d'històries clíniques per crear una base de dades retrospectiva/prospectiva de pacients amb COVID-19 enfocada a la malaltia cardiovascular.
Es proposa un estudi de vigilància epidemiològica per determinar la taxa d'incidents cardiovasculars adversos en pacients confirmats de COVID-19.
Impacte esperat: Predir l'impacte de l'efecte de la malaltia al sistema cardiovascular i ajustar el seguiment clínic dels pacients.
També realitzar recomanacions sobre fàrmacs més escaients, així com reconèixer precoçment els pacients amb major risc.
Projecte: Seguiment ecogràfic en gestants amb infecció per COVID-19.
Riscos associats a la infecció greu i al trimestre de l'embaràs.
Descripció: Estudi de l'impacte fetal de l'infecció materna per SARS-CoV-2 durant la gestació, a través d'una valoració dels resultats perinatals i un seguiment ecogràfic pormenoritzat sobre els riscos de malformacions fetals, anèmia fetal, restricció del creixement i d'altres anomalies ecogràfiques.
Impacte esperat: Conèixer els riscos associats a la infecció materna tindrà un gran impacte sobre la pràctica clínica, ja que permetrà ajustar la gestió de la gestació i millorar fins i tot els resultats perinatals.
Projecte: Identificació del perfil transcriptòmic dinàmic en pacients amb COVID-19 i síndrome de distrés respiratori agut (TRANSCOVID).
Descripció: L'objectiu principal és determinar el perfil transcriptòmic dinàmic de pacients adults hospitalitzats per COVID-19 i caracteritzar el subgrup que desenvolupa una malaltia greu (SDRA).
Impacte esperat: Les conclusions de l'estudi generaran coneixement sobre el genoma i tindran aplicació per ajudar a l'estratificació pronòstica i la identificació dels pacients amb risc de desenvolupar SDRA, així com també per a la identificació de noves dianes per al desenvolupament de teràpies innovadores, estratègies preventives i biomarcadors.
Descripció: Investigació sobre el desenvolupament d'immunitat de curta i llarga durada envers SARS-CoV-2 emprant assajos d'immunitat altament sensibles.
S'estudiarà en el moment de la infecció i amb posterioritat de fins a 24 mesos sobre individus prèviament sans, pacients amb afectacions prèvies rellevants, pacients receptors crònics d'immunodepressors a causa de trasplantament d'òrgans i pacients receptors de quimioteràpia.
Impacte esperat: El coneixement del grau i la qualitat de la immunitat adaptativa al SARS-VoV-2 tindrà un elevat impacte clínic, ja que permetrà identificar pacients amb risc de reinfecció, a més de personalitzar les estratègies preventives.
L'Institut d'Investigació Biomèdica de Bellvitge (IDIBELL) és un centre CERCA, participat per l'Hospital Universitari de Bellvitge i l'Hospital de Viladecans (gestionats per l'Institut Català de la Salut), l'Institut Català d'Oncologia, la Universitat de Barcelona, l'Institut Català d'Oncologia i l'Ajuntament de l'Hospitalet de Llobregat.
Projecte: Impulsant la resposta immune per combatre millor el SARS-Cov-2 en professionals sanitaris d'alt risc.
Descripció: Assaig clínic amb la vacuna RUTI de la tuberculosi per tal d'enfortir el sistema immune dels professionals sanitaris en risc d'infectar-se amb SARS-Cov-2.
Es farà amb la vacuna RUTI, que està en desenvolupament pel tractament de la tuberculosi i està feta a partir de fragments del bacteri que causa aquesta malaltia.
Amb la col·laboració de l'Institut Universitari de Recerca en Atenció Primària Jordi Gol (IDIAPJGol).
Impacte esperat: L'estudi busca estimular la immunitat innata dels professionals sanitaris per impedir així que la seva possible infecció per SARS-Cov-2 es compliqui.
L'Institut de Recerca Germans Trias i Pujol (IGTP) és un centre CERCA que està associat a un dels grans hospitals docents de l'àrea de Barcelona, l'Hospital Germans Trias i Pujol (HUGTP), i forma part del campus biomèdic de Can Ruti.
Projecte: Caracterització de les respostes d'anticossos específics pel virus en pacients de Covid-19 i generació d'anticossos monoclonals específics per al SARS-CoV-2.
Descripció: Estudi dels anticossos generats com a resposta a la infecció per SARS-CoV-2 i generació d'anticossos específics com a teràpia per als pacients de COVID-19 i com a tractament preventiu per a individus d'alt risc
Impacte esperat: Els anticossos generats es podrien administrar a pacients infectats per ajudar a reduir la propagació del virus a l'interior de les vies respiratòries i bloquejar la infecció de les vies respiratòries inferiors.
A més, aquests anticossos també podrien ajudar a prevenir la infecció d'individus d'alt risc (els potencialment exposats al virus, com ara els professionals hospitalaris o les persones d'alt risc).
Projecte: Doble estratègia per inhibir el cicle infecciós de SARS-CoV-2.
Descripció: Anàlisi massiva de possibles fàrmacs que impedeixin l'entrada del SARS-CoV-2 a la cèl·lula amb models 3D computacionals i assajos cel·lulars.
Els investigadors faran una primera avaluació dels possibles candidats a fàrmacs amb experiments computacionals en 3D que simulen a l'ordinador el mecanisme d'acció de fàrmacs ja aprovats pel seu ús en humans en condicions naturals.
Després, l'objectiu és validar experimentalment en cèl·lules els candidats a fàrmacs més prometedors.
Impacte esperat: Obtenció de fàrmacs que bloquegin l'entrada del SARS-CoV-2 a la cèl·lula.
Descripció: Estudi sobre l'impacte en la salut mental de la pandèmia de COVID-19 a l'Estat.
Específicament, s'estableix una xarxa estatal d'agents clau en el seguiment dels casos de COVID-19, composada per hospitals i centres d'atenció primària, per avaluar de forma prospectiva l'aparició de resultats adversos per a la salut mental en dos grups de població importants: casos de COVID-19 o contactes propers recentment aïllats o en quarantena i treballadors de la salut.
Informació complementada amb dades provinents de població general, incloent adults i nens/adolescents.
Impacte esperat: La finalitat de la recerca és proporcionar informació essencial als gestors de les polítiques públiques per comprendre les necessitats de cura mental, planificar respostes adequades i assignar els recursos adequats durant i després del brot COVID-19.
Descripció: Treball d'identificació de les principals manifestacions de justícia ambiental de la COVID-19 a les ciutats de Barcelona i Boston.
La recerca analitza com la vulnerabilitat social desenvolupa un paper en l'exposició a la pandèmia, en infeccions i en les respostes que se'ls plantegen; també es posa el focus sobre com les reaccions a la pandèmia aguditzen les desigualtats de salut.
Estudi organitzat a través d'un seminari web internacional i obert celebrat el 5 de juny.
L'ICTA-UAB és un centre multidisciplinari pertanyent a la UAB que promou la investigació i la formació de postgrau en ciències ambientals.
Descripció: Recerca que explora les transformacions legals que es produeixen en el sistema de govern global i com aquestes donen forma a la nostra capacitat d'abordar problemes transfronterers.
El projecte s'inscriu en una segona generació d'investigació sobre la informalitat i el govern global per avançar en la comprensió sobre les transformacions legals internacionals.
Finançament: Programa Beatriu de Pinós (postdocBP) de la Secretaria d'Universitats i Recerca, Generalitat de Catalunya.
Impacte esperat: Des de l'expertesa en l'anàlisi d'organitzacions i legislació internacionals, l'estudi pot contribuir a entendre i reflexionar sobre la col·laboració internacional en resposta a la pandèmia de COVID-19.
Institut interuniversitari d'investigació i un centre d'ensenyament de postgrau creat al 2004 conjuntament per les cinc universitats públiques de Barcelona (UPF, UB, UAB, UPC i UOC) i la Fundació CIDOB.
Focus en la recerca en Relacions Internacionals i matèries afins.
Projecte: Gestació i COVID-19, estudi clínic i microbiològic.
Descripció: Anàlisi de la influència de l'embaràs sobre la infecció de COVID-19, així com de l'efecte de la malaltia sobre l'embaràs, el fetus i el nadó.
Estudi descriptiu, observacional longitudinal i multicèntric format per vuit hospitals.
Impacte esperat: Coneixement sobre de la gestació sobre la malaltia i de la transmissió vertical per millorar el diagnòstic de dones embarassades infectades.
També pot desembocar en fàrmacs més eficaços i segurs per a la gestant.
Projecte: CoviNanoVax, disseny d'una vacuna mRNA basada en nanopartícules polimèriques digirides a cèl·lules dendrítiques.
Investigadors: Salvador Borrós i Cristina Fornaguera.
Descripció: CoviNanoVax sorgeix de l'experiència prèvia en el desenvolupament de nanosistemes polimèrics per encapsular material genètic i ser dirigits selectivament a cèl·lules dentrítiques (DCs).
Aquests nanosistemes s'usaran com a vacunes per a la prevenció de la COVID-19, encapsulant-hi mRNA codificant per a les proteïnes del virus.
Per l'absència de la retrotranscriptasa de virus, la seguretat de la vacuna serà molt alta.
Pel fet de que l'ARN missatger és molt antigènic, es desenvoluparà una resposta immunològica específica.
Impacte esperat: Desenvolupament d'un nou nanosistema per a la vacunació de la població sana però susceptible de patir la malaltia en futurs episodis d'infecció.
La Universitat Ramon Llull és una universitat privada sense ànim de lucre d'inspiració humanista i cristiana, fundada l'any 1990 amb titulacions en els camps d'arquitectura, economia, magisteri i pedagogia, treball social, turisme, ciències de la salut, disseny, enginyeria, dret, bioètica, humanitats i química.
Projecte: COVID-19-EII, infecció per SARS-CoV-2 en pacients amb malaltia inflamatòria.
Descripció: La recerca es marca com a objectiu descriure la incidència i les característiques de la infecció per SARS-CoV-2 en pacients amb malaltia inflamatòria intestinal, així com conèixer el curs de l'afectació i la seva relació amb el tractament immunodepressor i la comorbiditat.
Impacte esperat: L'anàlisi permetrà determinar el procediment a seguir davant de la infecció i d'altres infeccions similars, alhora que escatirà si aquests pacients presenten infeccions més greus, sobretot relacionades en immunosupressió.
La Fundació per la Docència i Recerca MútuaTerrassa és una entitat privada i sense ànim de lucre constituïda per MútuaTerrassa amb l'objectiu de la promoció i el desenvolupament de la recerca biomèdica i social.
Projecte: Factors de risc, pronòstic personalitzat i seguiment a un any dels malalts ingressats a les unitats de Cures Intensives espanyoles infectats pel virus COVID (CIBERSESUCICOVID)
Descripció: Estudi dels factors de risc, pronòstic i desenllaç a curt i llarg termini dels pacients amb COVID-19 ingressats a les UCI dels hospitals a nivell de tot l'Estat.
Addicionalment l'estudi inclou un estudi epigenètic i de biomarcadors essencials de predicció per tractar amb medicina personalitzada en funció de les vies biològiques alterades.
L'estudi utilitza eines d'intel·ligència artificial
Impacte esperat: Uns 10.000 pacients hauran ingressat a les UCI de tot l'Estat a través de SEPAR (Societat Espanyola de Pneumologia i Cirurgia Toràcica) i SEMICYUC (Societat Espanyola de Medicina Intensiva, Crítica i Unitats Coronàries).
Els resultats poden ser útils per a la gestió de pacients amb COVID-19 greus.
El CIBER és un consorci de centres de recerca en Biomedicina que treballen en xarxa i depenen de l'ISCIII.
Forma part del consorci l'Hospital Clínic de Barcelona.
Descripció: Dins del projecte europeu d'estudi de malalties infeccioses amb la mediació de vectors (especialment mosquits) i noves tecnologies, es preveu establir un sistema de predicció i seguiment versàtil que serveixi com a observatori per a la generació i distribució d'informació d'alta qualitat en cas d'emergència per malalties infecciones destinada als responsables de salut pública i a la recerca.
El VEO es configura a partir d'un procés interactiu entre ciència de dades i experts en tecnologia i en malalties procedents de salut pública o de l'acadèmia.
Impacte esperat: Estudi de l'efecte de la propagació del SARS-CoV-2 que sustenti la presa de decisions tendents a la reducció de la xifra de contagis.
Coneixement realista del progrés de la malaltia en base a dades empíriques de mobilitat i comportament social tenint en compte la naturalesa dels contactes i el context sociodemogràfic.
El CEAB és un centre d'investigació del Consell Superior d'Investigacions Científiques (CSIC) creat al 1985 i centrat en els àmbits de l'ecologia i la biologia d'organismes, tant de sistemes marins com d'aigües continentals.